Pastor Maldonado
<s>Pastor Rafael Maldonado Motta (Maracay, 9. ožujka 1985.) je bivši venezuelanski vozač Formule 1. Prije nego što je 2011. debitirao u Formuli 1, Maldonado je godinu prije osvojio GP2 prvenstvo.</s><s>Osvojivši 2012.</s><s>Veliku nagradu Španjolske, Pastor Maldonado je postao prvi Venezuelanac koji je pobijedio u F1 utrci.</s>

<s>Karijera</s>

<s>Formula Renault</s>

<s>Maldonado je prva iskustva u utrkama formula stekao u Italiji 2003.</s><s>Tamo se natjecao u talijanskom Formula Renault prvenstvu te je bio sedmi u vozačkom poretku.</s><s>Jednu prvenstvenu utrku odvozio je i u njemačkom Formala Renault prvenstvu u Oscherslebenu.</s>

<s>Godine 2004.</s><s>Maldonado se paralelno natjecao u talijanskom i europskom Formula Renault prvenstvu.</s><s>Osvojio je talijanski naslov s osam pobjeda i šest pole position pozicija.</s><s>Na europskom nivou bio je osmi u ukupnom poretku te je slavio u dvije utrke.</s><s>Tijekom te godine, Pastor se natjecao u danas ukinutom Formula Renault V6 eurokupu na belgijskoj stazi Spa-Francorchamps gdje je završio utrku kao peti.</s>

<s>U studenom 2004. vozač je dobio priliku testirati bolid F1 momčadi Minardi u talijanskom Misanu.</s><s>Tadašnji vlasnik momčadi, Giancarlo Minardi je bio nazačan na testu te je pohvalio Maldonada.</s>

<s>Talijanska Formula 3000</s>

<s>Godine 2005., Pastor Maldonado je napredovao iz Formule Renault u Formulu 3000 gdje je nastupio za momčad Sighinolfi Auto Racing u četiri utrke.</s><s>Jedna pobjeda bila mu je dovoljna da završi kao deveti u ukupnom poretku.</s>

<s>Također, vozač je nastupio i u devet utrka španjolske Renault svjetske serije.</s><s>Tamo je imao suspenziju od četiri utrke zbog opasne vožnje unatoč zastavama upozorenja u Monacu.</s>

<s>Formula Renault 3.5</s>

<s>Sljedeće godine, Pastor je nastupao u Formula Renault 3.5 prvenstvu vozeći za momčad Draco Racing.</s><s>S tri pobjede, šest podija i pet pole positiona završio je kao treći u ukupnom poretku vozača.</s><s>Međutim, ta sezona je bila obilježena kontroverzom budući da je Maldonado mogao osvojiti naslov da nije poništena njegova pobjeda u Misanu zbog tehničkog prekršaja.</s><s>Draco Racing je podnio žalbu talijanskom Nacionalnom žalbenom sudu za motosport.</s><s>U konačnici, na ročištu održanom u siječnju 2007., vozač izgubio 15 bodova te je premješten na treće mjesto dok su tako novi prvak i viceprvak za sezonu 2006. postali Alx Danielsson i Borja García.</s>

<s>GP2 serija</s>

<s>Nastup Maldonada u Formuli Renault 3.5 bili su dovoljni da privuče interes momčadi iz GP2 serije.</s><s>Nakon uspješne probe krajem 2006., Maldonado je 2007. potpisao za Trident Racing.</s>

<s>Svoju prvu pobjedu ostvario je nakon samo četiri utrke.</s><s>Ipak, vozač je morao propustiti posljednje četiri utrke sezone zbog loma kostiju tijekom treninga, ostavši tako izvan Top 10 u ukupnom poretku.</s>

<s>Godine 2008. vozač prelazi u Piquet Sports.</s><s>U svojoj drugoj godini u GP2 seriji ostvario je šest podija i pobjedu na utrci u belgijskom Spau.</s><s>Tada je sa 60 osvojenih bodova bio peti u ukupnom poretku.</s>

<s>Sljedeće sezone vozač je nastupao za ART Grand Prix.</s><s>Kao dio dogovora, Maldonado je odvozio i tri prvenstvene utrke azijske GP2 serije.</s><s>Maldonado je često bio u sjeni momčadskog kolege Nice Hülkenberga koji je 2009. osvojio naslov prvaka.</s>

<s>Tokom 2010.</s><s>Maldonado je vozio za Rapax Team s kojim je osvojio GP2 prvenstvo te je pobijedio u šest utrka.</s><s>U posljednjih pet utrka sezone, njih tri nije odvozio do kraja, ali je 87 bodova bilo dovoljno za naslov prvaka.</s>

<s>Formula 1</s>

<s>Williams (2011. - 2013.)</s>

<s>Pred kraj F1 sezone 2010., Maldonada se povezivalo s Williamsom gdje bi zamijenio bivšeg kolegu iz GP2, Nicu Hülkenberga.</s><s>Pred kraj sezone nastupio je kao test vozač na stazi Yas Marina Circuit u Abu Dhabiju vozeći za Williams i HRT.</s>

<s>Dana 15. studenog 2010.</s><s>Williams je potvrdio da Hülkenberg postaje bivši momčadski vozač dok je 1. prosinca iste godine potvrđeno da je Maldonado postao njegova zamjena.</s><s>Dovevši Pastora Maldonada u momčad, Williams je ostvario sponzorstvo venezuelanske Vlade kroz nacionalnu naftnu kompaniju Petróleos de Venezuela koja je u državnom vlasništvu.</s>

<s>Sezona 2011.</s>

<s>Maldonado je odustao na svojim prvim dvjema utrkama u Australiji i Maleziji.</s><s>U prvoj zbog problema u prijenosu a u drugoj zbog neupjeha u kvalifikacijama.</s><s>Na Velikoj nagradi Monaka, Maldonado se sudario s Lewisom Hamiltonom pet krugova do kraja, zbog čega je morao odustati.</s><s>Međutim, po pravilima FIA-e, budući da je odvozio više od 90% utrke, vozač je osvojio 18. mjesto.</s>

<s>Na utrci Velike nagrade Belgije vozač je tijekom vožnje imao incident s Lewisom Hamiltonom što je rezultiralo kaznom od pet mjesta dok je Hamilton samo opomenut.</s><s>Tada je bio deseti što je u konačnici bilo najbolje osvojeno mjesto te sezone a osvojio je i prvi bod u Formuli 1.</s>

<s>Pastor Maldonado je razočaravajuću sezonu završio na 19. mjestu sa svega jednim bodom i čak šest odustajanja.</s><s>Ipak, 1. prosinca 2011.</s><s>Williams F1 je potvrdio da će Maldonado voziti za momčad u sljedećoj sezoni.</s>

<s>Sezona 2012.</s>

<s>Williams je u novu sezonu ušao s novim Renaultovim motorima umjesto Coswortha iz prethodnje.</s>

<s>Maldonado je na utrci Velike nagrade Australije razbio bolid u zadnjem krugu nakon borbe s Fernandom Alonsom za peto mjesto.</s><s>U sljedećoj utrci u Maleziji vozač je morao odustati nakon 54 krugova zbog kvara na motoru.</s><s>Prve bodove Maldonado je ostvario na utrci u Kini osvojivši osmo mjesto.</s>

<s>U kvalifikacijama za Veliku nagradu Španjolske, vozač je bio drugi u kvalifikacijama.</s><s>Kasnije je Maldonado unaprijeđen na prvo mjesto budući da je Lewis Hamilton kažnjen.</s><s>U samoj utrci Pastor je vodio cijelo vrijeme te je senzacionalno pobijedio i postao prvi vozač iz Venezuele koji je ostvario pobjedu u Formuli 1. Time je Williams stigao do 114. pobjede u povijesti, ali prve nakon 2003.</s>

<s>Iako je Maldonado u sezoni 2012. imao skoro pa isti broj odustajanja kao i prethodne, u njoj je uslijedio ogroman pomak u odnosu na 2011.</s><s>Tada je osvojio svega jedan bod na VN Belgije dok je 2012. ubilježio prvu pobjedu karijere te skupio ukupno 45 bodova.</s>

<s>Sezona 2013.</s>

<s>Vozač je novu sezonu započeo s finskim početnikom Valtterijem Bottasom i boljom šasijom FW35.</s><s>Međutim, sezonu je završio s jednim osvojenim bodom te 18. mjestom na tablici.</s><s>Također, optužio je svoju bivšu momčad za sabotažu na VN SAD-a.</s>

<s>Lotus F1 (2014. - 2015.)</s>

<s>Dana 29. studenog 2013.</s><s>Pastor Maldonado je prešao u Lotus F1, postavši tako momčadski kolega Romainu Grosjeanu za sljedeću sezonu.</s><s>S Lotusom je vozio ukupno dvije sezone, nakon čega se, unatoč najavama, umirovio.</s>

<s>Privatni život</s>

<s>Maldonado se smatra socijalistom te je bio prijatelj pokojnom venezuelanskom predsjedniku Hugu Chávezu.</s><s>Na njegovom pogrebu bio je jedan od članova počasne straže.</s>

<s>U prosincu 2012. godine, oženio se novinarkom Gabrielom Tarkanyi, s kojom je naredne godine dobio kći Victoriju.</s>

<s>Izvori</s>

<s>Vanjske poveznice 
Službena web stranica Pastora Maldonada</s>

<s>Venezuelanski sportisti
Vozači Formule 1</s>

